El Festival de Teatre Grecollatí de Sagunt celebra el seu XXV aniversari
25 de març 2022

L'Associació Prósopon Sagunt, organitzadora del Festival de Teatre Grecollatí dels Ludi Saguntini junt amb la col·laboració del departament d’Educació de l'Ajuntament de Sagunt, celebrarà l'acte institucional amb motiu del XXV aniversari del Festival de Teatre Grecollatí, el dimecres pròxim, 30 de març, a les 19.00 hores en el Centre Cultural Mario Monreal.

Este acte obert, al que es convida a tota la ciutadania, tindrà un reconeixement per fer memòria de persones que han destacat amb el seu treball i presència en este projecte. El festival de teatre tindrà lloc del 4 al 8 d’abril en el Teatre Romà de Sagunt i l’acte de clausura està previst per al dissabte, 18 de juny. 

El regidor d’Educació, José Manuel Tarazona, ha explicat que «**este projecte cooperatiu és un referent metodològic pel que respecta a coneixements, aprenentatge i difusió de la cultura clàssica, fent servir teatre clàssic grecollatí i a més a més, aprofitant el patrimoni de Sagunt i el nostre emblemàtic Teatre Romà».** Al que ha afegit: **«Una tasca educativa i cultural de treball i coordinació, per prendre consciència que som una ciutat educadora amb la nostra pròpia personalitat i identitat com a poble. El Festival de Teatre Grecollatí i, per extensió, els Ludi Saguntini, és el millor exemple i un model paradigmàtic**».

Este festival comptarà amb espectacles teatrals i musicals. En esta ocasió, acudiran a la ciutat de Sagunt instituts de diferents localitats d’Espanya, entre d’altres, des de Corunya, València, Benalmàdena (Màlaga), Talarrubias (Badajoz), Alacant, Villaviciosa de Odón (Madrid), Iecla (Múrcia) i Saragossa.

Per la seua banda, la presidenta de Prósopon, Isabel Pérez, ha manifestat la importància de transmetre a l’alumnat els valors de conéixer els antics clàssics: «**És una tasca feta sense ànim de lucre, que ens ompli de satisfacció i de molt d'orgull, tant a Prósopon com a l'Ajuntament i ens agradaria tenir el suport i la presència de tothom**».

Tota la informació del festival es pot consultar en el següent [enllaç](http://culturaclasica.net/teatro/programa-festival/).

![](/media/n1nj2ywt/c_teatregreco.jpg?width=566.9886363636364&height=850)

*   [](http://www.facebook.com/sharer.php?u=https://aytosagunto.es/va/actualitat/el-festival-de-teatre-grecollati-de-sagunt-celebra-el-seu-xxv-aniversari/ "Facebook")
*   [](http://twitter.com/share?url=https://aytosagunto.es/va/actualitat/el-festival-de-teatre-grecollati-de-sagunt-celebra-el-seu-xxv-aniversari/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-festival-de-teatre-grecollati-de-sagunt-celebra-el-seu-xxv-aniversari/ "Linked In")
*   [](mailto:?body=https://aytosagunto.es/va/actualitat/el-festival-de-teatre-grecollati-de-sagunt-celebra-el-seu-xxv-aniversari/)